আমরা যারা সাধারণত C/C++ এ কোড করে থাকি, তারা প্রায়শই একটা মধুর (আসলে বেশ প্যারাদায়ক) সমস্যায় পড়ি। প্রোগ্রামিং কনটেস্টে 101000 টাইপ সংখ্যায় ১ এর পাশে ০ এর বহর দেখে আমাদের চোখ যেমন ছানাবড়া, তেমনি কম্পাইলার বাবাজীও এত বড় সংখ্যা দেখে আগেই হার মেনে নেন। কারণ C++ এ সবচেয়ে বড় সংখ্যা যে ডাটাটাইপ ধারণ করতে পারে, সেটাও এই বিশালাকার সংখ্যার কাছে অত্যন্ত মামুলি (unsigned long long এর রেঞ্জঃ 0 to 18,446,744,073,709,551,615 ; মোটামুটি 1018 এর কাছাকাছি) তাই যেকোন ডাটা টাইপের ভ্যারিয়েবল দিয়ে এত্তবড় সংখ্যার যেকোন ক্যালকুলেশন করতে গেলেই ডাটার ওভারফ্লো হয়। সংখ্যাটাকে তখন ICU তে নিয়ে কাঁটাছেড়া করে (আমাদের এই ICU টা হচ্ছে স্ট্রিং অথবা ইন্টিজারের অ্যারে) ব্যবহারের উপযুক্ত করতে হয়। যোগ, বিয়োগ, গুণ, ভাগ আমাদের ছোটবেলার সেই ৯+৭=১৬ এর ৬, হাতে আছে ১ – স্মৃতিগুলো ফিরিয়ে নিয়ে আসে।